Publication: Magyar Közlöny
Issue: MK-2010-75 (Year: 2010, Number: 75)
Era: contemporary
Section: a 20/2008. (V. 14.) EüM rendeletben
Paragraph Index: 758

(47) Fennáll annak veszélye, hogy az SKH-t túllépi az az alacsony sűrűségű polietilén (LDPE), mely az adott anyagból 0,3 tömegszázaléknál többet tartalmaz és zsíros élelmiszerekkel kerül érintkezésbe. I Rész Megfelelőségi nyilatkozat Az A rész IX. fejezet 2. pontban említett írásos nyilatkozatnak a következőket kell tartalmaznia: 1. a műanyagokat vagy műanyag tárgyakat, vagy az ilyenek gyártására szolgáló anyagokat gyártó vagy importáló vállalkozó neve és címe, 2. a műanyagok, műanyag tárgyak, vagy az ilyenek gyártására szolgáló anyagok megnevezése, 3. a nyilatkozat dátuma, 4. annak megerősítése, hogy a műanyagok vagy műanyag tárgyak megfelelnek az ezen előírásban és az 1935/2004/EK rendeletben szereplő előírásoknak, 5. a felhasznált olyan anyagokra vonatkozó információk, amelyekre ezen előírás korlátozásokat és/vagy előírásokat ír elő, hogy a további gazdasági szereplők biztosítani tudják a korlátozások betartását, 6. olyan információk az élelmiszert illetően korlátozás alá eső anyagokról, melyek ezen kísérleti adatok vagy elméleti számítás alapján megállapított egyedi kioldódását és adott esetben a MÉ 1-2-95/35 számú előírás az élelmiszerekben használható édesítőszerek, 1-2-95/45 számú előírás az élelmiszerekben használható színezékek, 1-2-2008/84 számú előírás az élelmiszerekben használható egyes adalékanyagok tisztasági követelményeit adják meg, hogy ezen műanyagok vagy műanyag tárgyak felhasználói eleget tudjanak tenni az alkalmazandó közösségi rendelkezéseknek, illetve ezek hiányában az élelmiszerekre alkalmazandó nemzeti rendelkezéseknek. 7. a műanyagok vagy műanyag tárgyak használati előírási, mint például: i. azok az élelmiszertípusok, amelyekkel rendeltetésszerűen érintkezésbe kerülhetnek, ii. kezelési és tárolási idő és hőmérséklet úgy, hogy a műanyagok vagy műanyag tárgyak élelmiszerrel érintkezésben vannak, iii. az anyag vagy tárgy megfelelőségének megállapításakor használt felszín/térfogat arány (az élelmiszerre), 8. ha többrétegű műanyagban funkcionális műanyaggát van, annak igazolása, hogy a műanyag vagy műanyag tárgy megfelel az előírás A rész VII. fejezet 4.-6. pontjaiban szereplő előírásoknak, Az írásos nyilatkozat lehetővé teszi a tárgyát képező műanyagok, műanyag tárgyak és anyagok egyszerű azonosítását, és meg kell újítani, ha az előállítás lényeges megváltoztatása megváltoztatja a kioldódási viselkedést vagy ha új tudományos ismeretek látnak napvilágot. ”

Source: https://magyarkozlony.hu/hivatalos-lapok/6e88543930012f4017e194fdbed93d75a10e2ff6/dokumentumok/62a7666ed130d853a1340962ad677f0c95dce77b/letoltes